ישיבת מליאה, כנסת 24, פרוטוקול מספר 22, 2021-05-31 00:00

יריב לוין: חברות וחברי הכנסת, היום יום שני, כ' בסיוון התשפ"א, 31 במאי 2021.

יריב לוין: אני פותח את הישיבה.

יריב לוין: הודעה למזכירת הכנסת.

יריב לוין: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשפ"א–2021.

ירדנה מלר-הורוביץ: לדיון מוקדם – החל מהצעת חוק פ/1292/24 וכלה בהצעת חוק פ/1413/24: הצעת חוק לימוד חובה (תיקון – חינוך חינם לפעוטות ולילדים), התשפ"א–2021, מאת חברי הכנסת ג'ידא רינאוי זועבי, ניצן הורוביץ, תמר זנדברג, יאיר גולן, עיסאווי פריג' ומוסי רז; הצעת חוק-יסוד: הממשלה (תיקון – שלילת שכר בגין אי-הקמת ממשלה), מאת חבר הכנסת אביר קארה; הצעת חוק חסינות חברי הכנסת, זכויותיהם וחובותיהם (תיקון – חסינות בפני דין פלילי של חברי הכנסת המכהנים כחברי הממשלה), התשפ"א–2021, מאת חברי הכנסת איתמר בן גביר, מכלוף מיקי זוהר, יצחק פינדרוס, משה אבוטבול, חוה אתי עטייה, מיכאל מלכיאלי, יוסף טייב, יעקב מרגי, מאי גולן ויעקב טסלר; הצעת חוק לתיקון פקודת העדה הדתית (המרה) (גיור על ידי רב עיר), התשפ"א–2021, מאת חבר הכנסת אלעזר שטרן; הצעת חוק הפיקוח על שירותים פיננסיים (קופות גמל) (תיקון – הגבלת דמי ניהול לעמית שסיים את עבודתו), התשפ"א–2021, מאת חברת הכנסת מרב מיכאלי; הצעת חוק לתיקון פקודת מס הכנסה (פטור ממס על מלגה לחוקר), התשפ"א–2021, מאת חברת הכנסת מרב מיכאלי; הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010) (תיקון – סיוע לעסקים קטנים ובינוניים בהתמודדות עם נגיף הקורונה) (הוראת שעה), התשפ"א–2021, מאת חברת הכנסת מרב מיכאלי; הצעת חוק לחינוך נגד גזענות, התשפ"א–2021, מאת חברי הכנסת עיסאווי פריג', ניצן הורוביץ, תמר זנדברג, יאיר גולן, ג'ידא רינאוי זועבי ומוסי רז; הצעת חוק המרכז למורשת הערבים בישראל, התשפ"א–2021, מאת חברי הכנסת עיסאווי פריג', ניצן הורוביץ, תמר זנדברג, יאיר גולן, ג'ידא רינאוי זועבי ומוסי רז; הצעת חוק העסקת עובדים על ידי קבלני כוח אדם (תיקון – מגבלות ברישוי קבלני כוח אדם), התשפ"א–2021, מאת חברת הכנסת מרב מיכאלי; הצעת חוק לימודי יסוד במערכת החינוך, התשפ"א–2021, מאת חברת הכנסת מרב מיכאלי; הצעת חוק-יסוד: טוהר המידות במוסדות השלטון (תיקוני חקיקה), מאת חברי הכנסת עיסאווי פריג', ניצן הורוביץ, תמר זנדברג, יאיר גולן, ג'ידא רינאוי זועבי ומוסי רז; הצעת חוק-יסוד: טוהר המידות במוסדות השלטון (תיקוני חקיקה), מאת חברי הכנסת יואב סגלוביץ', יאיר לפיד, מיקי לוי, קארין אלהרר, אלעזר שטרן, ולדימיר בליאק, רם בן ברק, נירה שפק, מירב בן ארי, רון כץ, בועז טופורובסקי, מאיר כהן, אורנה ברביבאי, מירב כהן, עידן רול, יוראי להב הרצנו ויואל רזבוזוב; הצעת חוק צער בעלי חיים (הגנה על בעלי חיים) (תיקון – איסור מכירת פרוות), התשפ"א–2021, מאת חברת הכנסת מרב מיכאלי; הצעת חוק יסודות התקציב (תיקון – תקציב המוקצה למאבק בנגיף הקורונה) (הוראת שעה), התשפ"א–2021, מאת חברת הכנסת מרב מיכאלי; הצעת חוק שוויון זכויות לאנשים עם מוגבלות (תיקון – הנגשת תחבורה ציבורית), התשפ"א–2021, מאת חברי הכנסת קטי קטרין שטרית ומיכאל מלכיאלי; הצעת חוק הבחירות (דרכי תעמולה) (תיקון – הגבלת הסמכות להגשת קובלנה פלילית), התשפ"א–2021, מאת חבר הכנסת שלמה קרעי; הצעת חוק מס ערך מוסף (תיקון – שיעור מס מופחת על מוצרי מזון בסיסיים), התשפ"א–2021, מאת חברת הכנסת מרב מיכאלי; הצעת חוק-יסוד: כבוד האדם וחירותו (תיקון – הזכות לשוויון), מאת חברי הכנסת ג'ידא רינאוי זועבי, ניצן הורוביץ, תמר זנדברג, יאיר גולן, עיסאווי פריג' ומוסי רז; הצעת חוק לפיצוי לנפגעי נגיף הקורונה, התשפ"א–2021, מאת חברת הכנסת מרב מיכאלי; הצעת חוק למניעת התעמרות בעבודה, התשפ"א–2021, מאת חברת הכנסת מרב מיכאלי; הצעת חוק המקרקעין (תיקון – הארכת התקופה לשימוש בכוח נגד הסגת גבול), התשפ"א–2021, מאת חברת הכנסת שרן מרים השכל; הצעת חוק-יסוד: הפרדת רשויות (תיקוני חקיקה), מאת חברת הכנסת שרן מרים השכל; הצעת חוק יסודות התקציב (תיקון – אישור הוועדה המשותפת לתקציב הביטחון להחלטות הממשלה להצטיידות או התעצמות), התשפ"א–2021, מאת חברת הכנסת מרב מיכאלי; הצעת חוק לתיקון פקודת הרוקחים (חובת איסוף סמי מרפא), התשפ"א–2021, מאת חברת הכנסת תמר זנדברג; הצעת חוק לתיקון פקודת בריאות העם (הוספת מרכז לידה), התשפ"א–2021, מאת חברת הכנסת תמר זנדברג; הצעת חוק הרבנות הראשית לישראל (תיקון – ביטול החוק), התשפ"א–2021, מאת חברת הכנסת מרב מיכאלי; הצעת חוק זכויות התלמיד (תיקון – הנחה בתחבורה ציבורית), התשפ"א–2021, מאת חברי הכנסת עאידה תומא סלימאן, עופר כסיף וסמי אבו שחאדה; הצעת חוק הסדרת התפילה בכותל המערבי, התשפ"א–2021, מאת חברת הכנסת תמר זנדברג; הצעת חוק לתיקון פקודת התעבורה (הוראות לעניין סככות המתנה בתחנות אוטובוס), התשפ"א–2021, מאת חברת הכנסת תמר זנדברג; הצעת חוק בתי המשפט (תיקון – נציגי הכנסת בוועדה לבחירת שופטים), התשפ"א–2021, מאת חבר הכנסת עיסאווי פריג'; הצעת חוק שיווי זכויות האישה (תיקון – פנייה שוויונית בשילוט במקום ציבורי), התשפ"א–2021, מאת חברת הכנסת תמר זנדברג; הצעת חוק הקמת שדה תעופה בנבטים, התשפ"א–2021, מאת חברת הכנסת מרב מיכאלי; הצעת חוק לתיקון פקודת מס הכנסה (זיכוי במס לגרושים ידועים בציבור), התשפ"א–2021, מאת חברת הכנסת תמר זנדברג; הצעת חוק לקידום התחרות ולצמצום הריכוזיות (תיקון – קביעת תאגיד שאינו מדווח או שותפות כחברת שכבה), התשפ"א–2021, מאת חברת הכנסת מרב מיכאלי; הצעת חוק סדנאות הכשרה לשוויון מגדרי בגיל הרך, התשפ"א–2021, מאת חברת הכנסת תמר זנדברג; הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"א–2021, מאת חברת הכנסת תמר זנדברג; הצעת חוק איסור הפליה של תלמידים במערכת החינוך (תיקוני חקיקה), התשפ"א–2021, מאת חברת הכנסת תמר זנדברג; הצעת חוק לסימון סוסים, חמורים ופרדים ולהגנתם, התשפ"א–2021, מאת חברת הכנסת תמר זנדברג; הצעת חוק תשלום שכר היועץ המשפטי ומבקר העירייה (תיקוני חקיקה), התשפ"א–2021, מאת חברת הכנסת תמר זנדברג; הצעת חוק רישוי עסקים (תיקון – עסק של אבזרי מין), התשפ"א–2021, מאת חברת הכנסת תמר זנדברג; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – איסור הפליה במוסדות חינוך, החלת אחריות אישית על מנהלי בתי ספר והגדלת סכום הפיצוי ללא הוכחת נזק), התשפ''א–2021, מאת חברת הכנסת תמר זנדברג; הצעת חוק לתיקון פקודת העיריות (ביטול סמכויות גבייה מינהליות), התשפ"א–2021, מאת חברת הכנסת תמר זנדברג; הצעת חוק לתיקון פקודת היערות (פקידי יערות ברשות מקומית), התשפ"א–2021, מאת חברת הכנסת תמר זנדברג; הצעת חוק לתיקון פקודת היערות (סמכות השר להגנת הסביבה), התשפ"א–2021, מאת חברת הכנסת תמר זנדברג; הצעת חוק לתיקון פקודת היערות (חובת פרסום לציבור על ידי הצבת שלט), התשפ"א–2021, מאת חברת הכנסת תמר זנדברג; הצעת חוק תהליך קבלת החלטות בעניין הסכמי סחר בין-לאומיים, התשפ"א–2021, מאת חברת הכנסת תמר זנדברג; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – הפליה מחמת מראה והתניית רישיון עסק באיסור הפליה), התשפ"א–2021, מאת חברת הכנסת תמר זנדברג; הצעת חוק סל הקליטה (תיקון – זכאות יוצאים בשאלה), התשפ"א–2021, מאת חברת הכנסת תמר זנדברג; הצעת חוק לתיקון פקודת התעבורה (שמירת מרחק בעת עקיפת רוכבי אופניים), התשפ"א–2021, מאת חברת הכנסת תמר זנדברג; הצעת חוק לתיקון פקודת התעבורה (שירותי תחבורה ציבורית ללא תשלום), התשפ"א–2021, מאת חברת הכנסת תמר זנדברג; הצעת חוק לתיקון פקודת התעבורה (שילוט אלקטרוני ומערכת כריזה באוטובוס בשפה הערבית), התשפ"א–2021, מאת חברת הכנסת תמר זנדברג; הצעת חוק האזרחות (תיקון – אזרחות לצאצא אזרח ישראלי המתגורר מחוץ לישראל), התשפ"א–2021, מאת חבר הכנסת ישראל אייכלר; הצעת חוק התפזרות הכנסת העשרים-וארבע, התשפ"א–2021, מאת חבר הכנסת עיסאווי פריג'; הצעת חוק לימוד חובה (תיקון – הסעת תלמידים), התשפ"א–2021, מאת חברי הכנסת ישראל אייכלר, מיכאל מלכיאלי, משה אבוטבול, שלמה קרעי ועופר כסיף; הצעת חוק-יסוד: השוויון, מאת חבר הכנסת מוסי רז; הצעת חוק הוועדה לטיפול במשפחות נעדרים אזרחיים, התשפ"א–2021, מאת חבר הכנסת מוסי רז; הצעת חוק הצמדת תשלומים לחיילים בודדים למדד המחירים לצרכן, התשפ"א–2021, מאת חברת הכנסת מירב בן ארי; הצעת חוק ניירות ערך (תיקון – קנס מוגדל בגין הרצת מניות), התשפ"א–2021, מאת חברת הכנסת מרב מיכאלי; הצעת חוק העונשין (תיקון – הגדרת גזענות), התשפ"א–2021, מאת חברת הכנסת מרב מיכאלי; הצעת חוק הביטוח הלאומי (תיקון – דמי פגיעה לעצמאי), התשפ"א–2021, מאת חברת הכנסת מרב מיכאלי; הצעת חוק הפסקת היריון, התשפ"א–2021, מאת חברת הכנסת מרב מיכאלי; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – הגדלת סכום הפיצוי בלא הוכחת נזק), התשפ"א–2021, מאת חברת הכנסת מרב מיכאלי; הצעת חוק התרבות והאומנות (תיקון – הקצאת תקציב שנתי לתרבות והאומנות), התשפ"א–2021, מאת חברת הכנסת מרב מיכאלי; הצעת חוק חינוך ממלכתי (תיקון – שלילת השתתפות בתקציב עקב הפליה), התשפ"א–2021, מאת חברת הכנסת מרב מיכאלי; הצעת חוק העסקת עובדי הוראה, התשפ"א–2021, מאת חברת הכנסת מרב מיכאלי; הצעת חוק עבודת נשים (תיקון – תקופת לידה והורות מדורגת), התשפ"א–2021, מאת חברת הכנסת מרב מיכאלי; הצעת חוק עבודת נשים (תיקון – הגנה לעובדת העוברת טיפולי פוריות), התשפ"א–2021, מאת חברת הכנסת מרב מיכאלי; הצעת חוק משפחות חיילים שנספו במערכה (תגמולים ושיקום) (תיקון – הגדרת אלמן ושכול), התשפ"א–2021, מאת חברת הכנסת מרב מיכאלי; הצעת חוק התגמולים לנפגעי פעולות איבה (תיקון – פשעי שנאה), התשפ"א–2021, מאת חברת הכנסת מרב מיכאלי; הצעת חוק-יסוד: הממשלה (תיקון – חובת מינוי ממלא מקום ראש הממשלה), מאת חברת הכנסת מרב מיכאלי; הצעת חוק חינוך ממלכתי (תיקון – ביטול השתתפות רשות מקומית בתקציבי מוסדות חינוך מוכרים לא רשמיים), התשפ"א–2021, מאת חברת הכנסת מרב מיכאלי; הצעת חוק הזכות לשכר ביום הבחירות (תיקוני חקיקה), התשפ"א–2021, מאת חברי הכנסת יעל רון בן משה, רם בן ברק, עודד פורר, יבגני סובה ויעקב מרגי; הצעת חוק זכויות למשפחות של אנשים עם מוגבלות, התשפ"א–2021, מאת חברי הכנסת קארין אלהרר ויאיר לפיד; הצעת חוק יום לציון פועלו וזכרו של אלי כהן, התשפ"א–2021, מאת חבר הכנסת אופיר כץ; הצעת חוק הביטוח הלאומי (תיקון – קביעת אחוזי נכות ללקויי שמיעה – דו-צידי וחד-צידי), התשפ"א–2021, מאת חברי הכנסת קטי קטרין שטרית, מיכאל מלכיאלי ועופר כסיף; הצעת חוק מעונות לסטודנטים, התשפ"א–2021, מאת חבר הכנסת עיסאווי פריג'; הצעת חוק הרשות הלאומית למניעת התאבדויות, התשפ"א–2021, מאת חברי הכנסת קטי קטרין שטרית, מיכאל מלכיאלי ועופר כסיף; הצעת חוק ארגוני עזר רפואיים הפועלים בתחום רפואת חירום דחופה טרום-אשפוזית, התשפ"א–2021, מאת חברי הכנסת קטי קטרין שטרית ומיכאל מלכיאלי; הצעת חוק עבודת נשים (תיקון – תקופת לידה והורות להורה יחיד), התשפ"א–2021, מאת חברת הכנסת מירב בן ארי; הצעת חוק התקשורת (בזק ושידורים) (תיקון – יידוע מנוי בדבר קצב הגלישה הממוצע באינטרנט), התשפ"א–2021, מאת חברי הכנסת מירב כהן ומיכאל מלכיאלי; הצעת חוק לתיקון פקודת הסמים המסוכנים (הגדרת צמח הקנבוס, מדרוג עבירות ועונשים בסם קנבוס), התשפ"א–2021, מאת חבר הכנסת בועז טופורובסקי; הצעת חוק הסדרת העיסוק בייעוץ השקעות, בשיווק השקעות ובניהול תיקי השקעות (תיקון – דיווח יועץ השקעות ללקוח), התשפ"א–2021, מאת חברי הכנסת ינון אזולאי ומשה ארבל; הצעת חוק האזרחות (תיקון – ביטול אזרחות לאדם שהורשע ברצח או ניסיון לרצח על רקע לאומני), התשפ"א–2021, מאת חבר הכנסת אופיר כץ; הצעת חוק-יסוד: הממשלה (תיקון – סייג להטלת התפקיד להרכיב ממשלה), מאת חברי הכנסת בועז טופורובסקי, רון כץ, יוראי להב הרצנו וולדימיר בליאק; הצעת חוק העונשין (תיקון – הגבלת שימוש ברשתות חברתיות), התשפ"א–2021, מאת חברי הכנסת אוריאל בוסו ואופיר סופר; הצעת חוק הבטחת הכנסה (תיקון – הכנסה שמקורה בדמי אבטלה), התשפ"א–2021, מאת חברת הכנסת מירב בן ארי; הצעת חוק עבודת נשים (תיקון – הסדרי עבודה גמישים להורה עצמאי), התשפ"א–2021, מאת חברי הכנסת סעיד אלחרומי, מאזן גנאים, ווליד טאהא ומנסור עבאס; הצעת חוק חופשה שנתית (תיקון – ימי חופשה להורים שילדם נפטר), התשפ"א–2021, מאת חברי הכנסת אורית מלכה סטרוק ואבי דיכטר; הצעת חוק איסור ניתוק שירותי חשמל ומים למוסדות חינוך (תיקוני חקיקה), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק ביטוח בריאות ממלכתי (תיקון – החזר הוצאות עבור נסיעה באמבולנס), התשפ"א–2021, מאת חברי הכנסת אורית מלכה סטרוק ואבי דיכטר; הצעת חוק זכויות החולה (תיקון – הסכמה מדעת של קטין), התשפ"א–2021, מאת חברת הכנסת קארין אלהרר; הצעת חוק הגנת הצרכן (תיקון – איסור פרסום כפוי במענה טלפוני), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק משק החשמל (תיקון – איסור ניתוק חשמל), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק הספרייה הלאומית (תיקון – פטור ממס והשתתפות המדינה בתקציב), התשפ"א–2021, מאת חברי הכנסת עופר כסיף, איימן עודה, עאידה תומא סלימאן ואמילי חיה מואטי; הצעת חוק איסור פרסומת והגבלת השיווק של מוצרי טבק ועישון (תיקון – ביטול החרגת העיתונות המודפסת), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק זכויות הסטודנט (תיקון – הגבלת דמי רישום), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק הבטחת פיצויים לתושבי מתחם פארק חורשות (אבו כביר), התשפ"א–2021, מאת חברי הכנסת עופר כסיף ועאידה תומא סלימאן; הצעת חוק לתיקון פקודת מס הכנסה (ניכוי בגין הוצאות טיפול בילדים), התשפ"א–2021, מאת חברת הכנסת מירב בן ארי; הצעת חוק-יסוד: הממשלה (תיקון – השכלת ראש הממשלה), מאת חבר הכנסת ישראל אייכלר; הצעת חוק סמכות ואחריות הורית (משמורת), התשפ"א–2021, מאת חברת הכנסת מרב מיכאלי; הצעת חוק הביטוח הלאומי (תיקון – דמי פגיעה לעצמאי), התשפ"א–2021, מאת חברי הכנסת ולדימיר בליאק, מיקי לוי ורון כץ; הצעת חוק משבר נגיף הקורונה החדש (הגנה על שוק הדיור) (תיקוני חקיקה), התשפ"א–2021, מאת חברי הכנסת עופר כסיף, איימן עודה, סמי אבו שחאדה, עאידה תומא סלימאן וג'ידא רינאוי זועבי; הצעת חוק לתיקון פקודת מס הכנסה (הפחתת מס רווחי הון), התשפ"א–2021, מאת חברת הכנסת חוה אתי עטייה; הצעת חוק הלוואות לדיור (תיקון – מענק מיוחד לרכישת דירת מגורים מזכה באזור עדיפות לאומית), התשפ"א–2021, מאת חבר הכנסת יעקב טסלר; הצעת חוק טיפול בחולי נפש (תיקון – התמכרות פסיכוטית לחומרים פסיכו-אקטיביים), התשפ"א–2021, מאת חברת הכנסת מיכל וולדיגר; הצעת חוק הביטוח הלאומי (תיקון – מועד לתביעת גמלת כסף והתקופה שבעדה שולמה), התשפ"א–2021, מאת חברת הכנסת קטי קטרין שטרית; הצעת חוק החזקת תכשיר אפינפרין במוסדות חינוך ובמקומות ציבוריים (תיקון – החזקת תכשיר אפינפרין בבית אוכל), התשפ"א–2021, מאת חברת הכנסת חוה אתי עטייה; הצעת חוק שכר מינימום (תיקון – שכר מינימום לעובד שטרם מלאו לו 18 שנים), התשפ"א–2021, מאת חברת הכנסת ג'ידא רינאוי זועבי; הצעת חוק סדר הדין הפלילי (סמכויות אכיפה – מעצרים) (תיקון – מעצר עד תום ההליכים בגין עבירה של החזקת נשק שלא כדין), התשפ"א–2021, מאת חברי הכנסת יואב סגלוביץ', אלעזר שטרן, קארין אלהרר, אחמד טיבי, סמי אבו שחאדה, מירב כהן, עידן רול, אבתיסאם מראענה, ווליד טאהא ואוסאמה סעדי; הצעת חוק-יסוד: הכנסת (תיקון – תקופת צינון והגבלת כהונה לראש ממשלה ולראש הממשלה החלופי), מאת חברי הכנסת יועז הנדל, גדעון סער, יפעת שאשא ביטון, זאב בנימין בגין וזאב אלקין; הצעת חוק שכר מינימום (תיקון – עוולה נזיקית וקובלנה), התשפ"א–2021, מאת חברת הכנסת ג'ידא רינאוי זועבי; הצעת חוק הפסקת היריון, התשפ"א–2021, מאת חברי הכנסת עאידה תומא סלימאן, איימן עודה ועופר כסיף; הצעת חוק ביטוח בריאות ממלכתי (תיקון – העברת שירותי הגמילה לאחריות קופות החולים), התשפ"א–2021, מאת חברת הכנסת מיכל וולדיגר; הצעת חוק איסור לשון הרע (תיקון – הגבלת סעד לאישי ציבור), התשפ"א–2021, מאת חברי הכנסת עופר כסיף, איימן עודה ועאידה תומא סלימאן; הצעת חוק שכר מינימום (תיקון – הצמדת שכר המינימום למדד המחירים לצרכן), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק שכר מינימום (תיקון – הצמדת שכר המינימום למדד המחירים לצרכן), התשפ"א–2021, מאת חברת הכנסת ג'ידא רינאוי זועבי; הצעת חוק הביטוח הלאומי (תיקון – השוואת קצבת נכות לשכר מינימום), התשפ"א–2021, מאת חבר הכנסת ניצן הורוביץ; הצעת חוק שוויון הזדמנויות בעבודה (תיקון – איסור הפליה על רקע זהות מגדרית), התשפ"א–2021, מאת חבר הכנסת ניצן הורוביץ; הצעת חוק התכנון והבנייה (הוראות מיוחדות לעניין יישובי מיעוטים) (הוראת שעה), התשפ"א–2021, מאת חברת הכנסת ג'ידא רינאוי זועבי; הצעת חוק לתיקון פקודת התעבורה (קביעת קנס בגין גביית יתר של שכר הסעה במונית), התשפ"א–2021, מאת חבר הכנסת משה ארבל; הצעת חוק התכנון והבנייה (תיקון – ייצוג הולם לאוכלוסייה הערבית במוסדות התכנון), התשפ"א–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן.

ירדנה מלר-הורוביץ: תודה.

יריב לוין: תודה רבה.

יריב לוין: אם כן, אנחנו עוברים מכאן לפרק הנאומים בני דקה.

יריב לוין: ראשון, כבר ערוך ומוכן – חבר הכנסת בועז טופורובסקי, בבקשה.

בועז טופורובסקי: תודה רבה, אדוני היושב-ראש.

בועז טופורובסקי: לצערי, שבוע לא פשוט בדרכים.

בועז טופורובסקי: ביום שלישי, 25 במאי, נהרגה אמנה אבו ואסל, בת 66, בכביש 65 סמוך לערערה.

בועז טופורובסקי: ב-27 במאי, יום לא פשוט בכלל, נהרג הולך רגל בן 82 ברחוב טשרניחובסקי בבאר שבע.

בועז טופורובסקי: לאחר מכן נהרג רוכב אופנוע בן 45 בכביש 553 סמוך למחלף פולג.

בועז טופורובסקי: בהמשך אותו יום נהרג הולך רגל, גבר בן 80, בדרך השלום בתל אביב.

בועז טופורובסקי: למוחרת, 28 במאי, עוד יום נוראי בכבישים – בבוקר נהרג רוכב אופניים חשמליים, גבר בן 55, סמוך לטייבה.

בועז טופורובסקי: בשעות הצוהריים נהרגה אישה בת 45 בכביש 25.

בועז טופורובסקי: בהמשך היום נהרג רוכב אופנוע, גבר 62, בכביש 22 סמוך למחלף ביאליק.

בועז טופורובסקי: בשעות הערב נהרג פעוט בן שנתיים סמוך לרהט.

בועז טופורובסקי: ביום שבת, 29 במאי, נהרג רוכב אופנוע, קובי אשכנזי, בן 45, בכביש 3415 סמוך ליישוב לכיש.

בועז טופורובסקי: בהמשך אותו היום נהרג צעיר בן 22 כשנסע על טרקטורון סמוך ללהבים.

בועז טופורובסקי: נהרגו עשרה אזרחים בשבוע החולף, מתוכם שלושה רוכבי אופנוע, שני הולכי רגל ופעוט בן שנתיים.

בועז טופורובסקי: סעו בזהירות, בבקשה.

יריב לוין: תודה רבה.

יריב לוין: חבר הכנסת ישראל אייכלר, בבקשה.

ישראל אייכלר: אדוני היושב-ראש, חברי הכנסת, לפני כמה שבועות שלחתי יחד עם הרב מאיר פרוש מכתב לראש הממשלה, והצענו לו הצעה ידידותית, מתוך הערכה לכך שהוא היה ראש הממשלה המוכשר ביותר במדינת ישראל מאז הקמתה: שיודיע שהוא יעמיד מישהו מהחברים, אחד שיביא 61 חברי כנסת, וייתן לו רוטציה ראשונה; הוא יהיה חליפי, ואחר כך הוא יחליף אותו.

ישראל אייכלר: חבל שרק אתמול הוא אמר את אותו הדבר ועוד יותר, ועכשיו זה מאוחר מדי.

ישראל אייכלר: ולמה זה כל כך נורא?

ישראל אייכלר: כי עומדת לקום פה ממשלה שמצד אחד היא ממשלת מרבה רגליים – וזכותה הדמוקרטית להיות כך – אבל הולכים להציב כשר האוצר בן אדם שהכריז שהוא רוצה לשים את הילדים שלנו במריצות למזבלות.

ישראל אייכלר: אדם כזה – שאני לא רוצה להגיד את כל מעלותיו בינתיים – הוא יהיה שר האוצר.

ישראל אייכלר: מה אני יכול לעשות?

ישראל אייכלר: אבל 16 שנה לא היה במדינת ישראל מצב ששר האוצר ויושב-ראש ועדת הכספים הם מאותה המפלגה.

ישראל אייכלר: מדובר במפלגה סקטוריאלית של שבעה אנשים, וכל התפקיד של הכנסת הוא לבקר את הממשלה, לעקוב אחרי הממשלה.

ישראל אייכלר: אז אם שר האוצר, שהיום במדינת ישראל שר האוצר הוא השליט – חוץ מבית המשפט העליון; הוא השני בתור – הוא מחליט על כל התקציבים ועל כל הגזרות, ותהיה לו גם ועדת הכספים.

ישראל אייכלר: אני שואל את האנשים שמרכיבים את הממשלה החדשה: איפה השכל שלכם עצמכם?

ישראל אייכלר: איך אתם מאפשרים לנטרל את הכנסת ולתת את ועדת הכספים לאדם שיהיה שר האוצר?

ישראל אייכלר: כל אלה שדיברו על טוהר המידות והולכים לתת לו גם את ועדת הכספים וגם את משרד האוצר, אתם עושים טעות.

ישראל אייכלר: אני רוצה לומר, אדוני היושב-ראש, עברנו את ממשלת שרון-לפיד, עברנו את ממשלת בנט-לפיד, אנחנו נעבור גם את הממשלה הזאת, בעזרת השם.

ישראל אייכלר: "ה' יִלחם לכם ואתם תחרישון".

ישראל אייכלר: "המה כרעו ונפלו ואנחנו קמנו ונתעודָד".

ישראל אייכלר: תודה.

יריב לוין: תודה רבה.

יריב לוין: חבר הכנסת איימן עודה – איננו.

יריב לוין: חבר הכנסת אבי מעוז, בבקשה.

אבי מעוז: אדוני היושב-ראש, נאום הנדסת תודעה מס' 9, והפעם על המושג "מגדר".

אבי מעוז: עד לפני כמה שנים ידע כל בן אנוש שיש גברים ויש נשים.

אבי מעוז: היה ברור לכולם שהמינים נבדלים זה מזה הן בגופם והן במבנה נפשם.

אבי מעוז: גם אם היו חריגים מהנורמה, היה ידוע שזהו היוצא מן הכלל המעיד על הכלל.

אבי מעוז: אבל בעולם הפוסט-מודרני, שבו אג'נדות קיצוניות כמו הפמיניזם הרדיקלי מבקשות שוויון מוחלט, תוך טשטוש של כל ייחודיות, הומצאה תפיסת העולם המגדרית שעל פיה האופי הנפשי הפסיכולוגי אינו קשור לזהות הביולוגית, ומה שנדמה לנו כאופי ודפוסי התנהגות נשיים או גבריים אלו בסך הכול התניות סביבתיות והבניות חברתיות.

אבי מעוז: ולפתע פתאום, האמת הפשוטה שאיש זה איש ואישה זו אישה הפכה לטאבו שאסור אפילו לבטא.

אבי מעוז: ההשלכות של התפיסה הזאת הן קטסטרופליות – אבל על כך בנאומים הבאים שלי.

אבי מעוז: אני ממליץ לאזרחי ישראל לשמור על מוחם צלול ולהמשיך להחזיק באמיתות הפשוטות וההגיוניות שבורא עולם טבע במוחנו, למרות כל הנדסת התודעה הזאת.

אבי מעוז: תודה.

יוראי להב-הרצנו: אתה איש חולה.

יוראי להב-הרצנו: איש חולה.

יריב לוין: תודה.

יריב לוין: חברת הכנסת גלית דיסטל אטבריאן – איננה.

יריב לוין: חברת הכנסת תמר זנדברג, בבקשה.

תמר זנדברג: תודה רבה, אדוני היושב-ראש.

תמר זנדברג: אני חברת כנסת קצת יותר משמונה שנים.

תמר זנדברג: מהשנה הראשונה שלי, במיוחד אנחנו בשמאל, ואני חייבת לומר, אני וחברותיי בתור נשים, סופגות הרבה רפש.

תמר זנדברג: דיברו על האלימות ברשת, על השיח הפרוע ברשתות.

תמר זנדברג: אני חייבת לספר שהשיח הזה הולך ומחמיר משנה לשנה, ובחודש האחרון, גם סביב הלחימה, המבצע בעזה, וגם האלימות הפנימית, ועתה סביב האפשרות שאולי תוקם ממשלת שינוי, אנחנו עדים לגל מבחיל ומחריד של הסתה, קללות, איומים בטלפונים, בהודעות, 24 שעות.

תמר זנדברג: מלבישים בכאפיה ובמדים – אני לא רוצה להגיד איזה.

תמר זנדברג: בגידה – אני לא רוצה לומר את התיאורים המיניים, הגרפיים, של מעשי אונס ורצח שמיוחלים ושיבוצעו כביכול.

תמר זנדברג: אדוני היושב-ראש, ישראל ידעה אלימות פוליטית בעבר, ואני רוצה להזהיר מפני אלימות פוליטית נוספת בגלל שבעיני מישהו זה לא ימצא חן.

תמר זנדברג: ואני רוצה לומר שהרפש הזה לא נולד סתם – הוא תוצאה של תרבות פוליטית מחרידה וקלוקלת, שאולי היא נמר שמישהו חשב שהוא יוכל לרכוב עליו, אבל כרגע יוצא משליטה.

תמר זנדברג: ואני רוצה לקרוא לראש הממשלה נתניהו, לשרי הממשלה – אני מקווה שהוא ראש הממשלה היוצא, דרך אגב – להבין שככה נראים פניה של החברה הישראלית בשלהי כהונתו.

תמר זנדברג: האווירה הזאת לא יכולה להימשך.

תמר זנדברג: היא מסוכנת, היא יכולה לעלות בדם, והיא בין היתר באמת מפרי הבאושים של התקופה הפוליטית האחרונה, שאני מאוד מאוד מקווה שתהיה ממשלה שתוכל להחליף, אבל גם אם לא, זה בכלל לא משנה.

תמר זנדברג: ללא קשר למציאות הפוליטית, זה דבר שכל נבחר ונבחרת ציבור צריך לדעת, לעמוד נגדו, להתריע נגדו ולא לאפשר שהתרבות הפוליטית והחברתית שלנו תתנהל באווירת האיומים, השנאה וההסתה המחרידה והדוחה הזאת.

תמר זנדברג: תודה.

יריב לוין: תודה.

יריב לוין: אני, אגב, בהחלט מצטרף לדברים שראוי להימנע מביטויים אלימים, ובוודאי מכל אלימות.

יריב לוין: אני רק רוצה לומר לך, חברת הכנסת זנדברג, שהדבר הזה לצערי קיים בכל קצווי הקשת הפוליטית.

תמר זנדברג: לא, לא, לא.

יריב לוין: אי-אפשר להגיד "לא, לא".

יריב לוין: אני חושב שההתבטאויות כלפי ראש הממשלה הן אלימות ומסיתות ופוגעניות – –

תמר זנדברג: לא, לא.

תמר זנדברג: אני אראה לך – – –

יריב לוין: – – ברמה שלא ידענו כמותה, ואני אומר לך את האמת – גם לגביי באופן אישי, לצערי, בכל פעם שאני מבקר את מערכת המשפט יש אמירות שאני לא חושב שאת היית – – –

תמר זנדברג: לא כאלה, לא כאלה – – – אונס ורצח – – –

יריב לוין: האמיני לי, לא פחות.

יריב לוין: האמיני לי, לא פחות גרועות.

יריב לוין: והדבר הזה הוא חמור במיוחד, כי את יודעת שראשי מערכת המשפט, גם הם מבקרים את הדברים שלי במילים כאלה שכנראה יוצרות – –

גלעד קריב: – – – מערכת המשפט – – –

קריאות: – – –

יריב לוין: – – קרקע גם לזה.

יריב לוין: ואני מציע לכולנו, לכולנו – – –

תמר זנדברג: לא במילים כאלה.

תמר זנדברג: לא, לא, לא.

יריב לוין: אני מציע לכולנו, לכולנו, לשמור – – –

תמר זנדברג: יש ביקורת, ושמעתי גם היום ביקורת – –

יריב לוין: אני מציע לכולנו – – –

תמר זנדברג: – – אבל אסתר חיות לא השתמשה במילים שאני אראה לך אחרי הישיבה, מה קורה אצלנו – – –

יריב לוין: חברת הכנסת זנדברג, אני מציע לכולנו לא רק לגנות כל אלימות וכל הסתה, אלא גם לעשות הכול כדי שזה לא יקרה מצד אחד, ומצד שני כן להקפיד – –

גלעד קריב: לכבודו מותר לדבר כך על שופטי העליון – – –

יריב לוין: חבר הכנסת קריב.

יריב לוין: – – ומצד שני כן להקפיד שגם אפשר יהיה בכל אופן לקיים שיח ביקורתי.

יריב לוין: לא כל ביקורת היא משהו שצריך לסתום את פיו של מי שאומר אותה.

יריב לוין: זה הצד השני של העניין – –

קריאות: – – –

יריב לוין: – – וזה האיזון שצריך, בעיניי לפחות, לשמור עליו.

יוראי להב-הרצנו: אדוני, עמד פה חבר הכנסת אבי מעוז וביטל – אמר שלא קיימים טרנסג'נדרים.

יוראי להב-הרצנו: עליו לא אמרת מילה.

יוראי להב-הרצנו: הוא ביטל את קיומם הפיזי של עשרות אלפי אזרחים בישראל.

יריב לוין: אני אומר לך, מכובדי, ושאף אחד לא יבוא אליי בטענות, בשני היבטים: האחד – במקרה הייתי צריך לברר משהו עם המזכירה, ולכן לא שמעתי – –

יוראי להב-הרצנו: אולי טוב שכך.

יריב לוין: – – נדמה לי שגם ראית שלא שמעתי; שנית, אני חושב שיש הבדל גדול.

יריב לוין: אני לא צנזור ולא שום דבר.

יריב לוין: אני חושב ואני אומר: הקריאה של חברת הכנסת זנדברג היא בעיניי קריאה שאיננה פוליטית, היא קריאה שהיא נכונה לכל הבית; היא חשובה בכל עת, היא חשובה במיוחד בעת הזאת, ואני חושב שהיא צריכה להדהד לכל רוחב הקשת הפוליטית.

יריב לוין: אני חושב שגם על זה כולם כאן מסכימים.

יריב לוין: אף אחד לא רוצה – – –

יוראי להב-הרצנו: אדוני, אנשים הם אנשים, וקיומם של אנשים הוא לא עניין פוליטי, הוא עניין אנושי.

יוראי להב-הרצנו: אלה דברים שחותרים תחת – – –

יריב לוין: אני לא חושב שזה נכון שאני אעיר לכל חבר כנסת על דבריו, גם אם אני לא מסכים איתם או גם אם אני חושב אחרת ממנו, ואני משתדל עד כמה שאפשר לא לעשות את זה.

יוראי להב-הרצנו: אוקיי.

יריב לוין: אני חושב שבמקרה הזה מדובר בקריאה שיש לה חשיבות מבחינה מוסדית, מבחינת הכנסת, ומצאתי לנכון לומר את הדברים.

יריב לוין: חבר הכנסת משה אבוטבול – אוה, חבר הכנסת קריב, חבר הכנסת קריב, היום התרשלת בלוודא שחבר הכנסת אבוטבול יהיה כאן.

יריב לוין: איך אתה תהיה לבד היום?

גלעד קריב: לא נורא – – – התרשל – – –

יריב לוין: זה לא טוב, אבל – – –

גלעד קריב: זה ישתפר בפעם הבאה.

יריב לוין: אבל אתה מתמיד.

יריב לוין: חבר הכנסת אוריאל בוסו – אף הוא איננו כאן.

יריב לוין: חבר הכנסת מוסי רז, בבקשה.

יריב לוין: אתה אומר, הטלתי עליך אחריות לא לך.

גלעד קריב: – – –

מוסי רז: אדוני היושב-ראש, חברות וחברי הכנסת, אני רוצה לקרוא עדות: בסביבות השעה 01:00 פתחתי את הדלת וראיתי ג'יפ צבאי עומד על דרך העפר שמעל ביתי; קבוצה גדולה של מתנחלים זורקים אבנים על הבית.

מוסי רז: אמרתי לצבא: המתנחלים זורקים אבנים על הבית, עצרו אותם, תעשו משהו.

מוסי רז: החיילים אמרו: היכנס הביתה.

מוסי רז: אם לא תיכנס, נירה בך.

מוסי רז: כולם היו רעולי פנים, צעירים בני 16, 17.

מוסי רז: עם המתנחלים הגיע רכז הביטחון של יצהר, הרבש"ץ.

מוסי רז: ראיתי אותו עם החיילים.

מוסי רז: הם נתנו לו להסתובב עם כלי הרכב בשכונה – –

איתמר בן גביר: – – – איזה סיפור – – –

מוסי רז: – – ולי לא נתנו לצאת מהבית.

יריב לוין: חבר הכנסת בן גביר, תכף יגיע תורך, תוכל להתייחס.

יריב לוין: אל תפריע.

איתמר בן גביר: סיפורי – – –

קריאות: – – –

יריב לוין: בדיוק לפני רגע הסברתי שאנחנו לא צנזורים כאן.

יריב לוין: כל אחד רשאי לומר את דעתו ולספר את סיפורו.

יריב לוין: הציבור ישפוט.

איתמר בן גביר: – – –

יריב לוין: שמע, אני לא שם ולא ראיתי בתקנון שאסור לספר – לא מדע בדיוני וגם לא דברים אמיתיים.

יריב לוין: כל אחד יאמר את מה שעל ליבו.

יריב לוין: בבקשה.

מוסי רז: מאוד פחדנו.

מוסי רז: העברתי את כל המשפחה לחדר האורחים, שם אין חלונות.

מוסי רז: מה עשה הצבא?

מוסי רז: ירה רימוני הלם נגד התושבים שבאו לעזור לנו ולא עצר את המתנחלים.

מוסי רז: גם אני באופן אישי, אדוני היושב-ראש, נזרקו לעברי רימוני הלם על ידי המשטרה בשבועות האחרונים כמה פעמים במדיניות הזאת של לזרוק רימונים על מפגינים.

מוסי רז: העדות הזאת מהכפר מדמא היא חלק מדוח חדש של עמותת יש דין.

מוסי רז: בעקבות התיעוד הוגשו 60 תלונות, הסתיימו 38 חקירות, אבל לא הוגש אפילו כתב אישום אחד.

מוסי רז: רק לפני שבועיים ראינו אוטובוסים מיצהר עמוסים בחמושים נכנסים לערים המעורבות.

מוסי רז: ח"כים מהמשכן ליבו שנאה ואלימות לאומנית, בעוד אחרים פעלו באדישות והתפלאו שהאלימות גואה, במפתיע.

מוסי רז: כך נראה הכיבוש.

מוסי רז: הכיבוש נכנס לכל בית, מייצר לאומנות ומוביל לאלימות.

מוסי רז: בשטחים וגם בתוך ישראל הוא מביא לאלימות.

מוסי רז: בסוף השבוע נציין 54 שנים לתחילתו של הכיבוש.

מוסי רז: אולי הגיע הזמן לסיים אותו.

יריב לוין: חבר הכנסת אוסאמה סעדי – איננו; חבר הכנסת ווליד טאהא – איננו.

יריב לוין: חבר הכנסת איתמר בן גביר, בבקשה.

איתמר בן גביר: אדוני היושב-ראש, כנסת נכבדה, אני רוצה להתייחס לדברים שנאמרו כאן, ובימים האחרונים בתקשורת, על אותה תמונה של נפתלי בנט עטוי בכאפיה.

איתמר בן גביר: כבר אומר, לא אהבתי, מאוד לא אהבתי את התמונה הזאת.

איתמר בן גביר: נכון, היועץ המשפטי לממשלה קבע שתמונות מהסוג הזה הן תמונות חוקיות ואין בהן דופי, אבל לא אהבתי, לא אהבתי את הסגנון.

איתמר בן גביר: גם לא אהבתי את כל האמירות סביבו, ובהחלט הסגנון צריך להתמתן.

איתמר בן גביר: נכון, אגב, בנט שיקר, בנט הונה את בוחריו, וחופש הביטוי הוא ציפור נפשה של הדמוקרטיה.

איתמר בן גביר: מותר לומר שבנט שיקר.

איתמר בן גביר: ועדיין, אני קורא לכולם: תהיו מתונים בדברים שלכם.

איתמר בן גביר: אבל איפה הבעיה, אדוני?

איתמר בן גביר: שכשבאמת יש הסתה, זה לא מעניין אותם.

איתמר בן גביר: לפני שבוע הייתי בפאנל של ערוץ 20 בכיכר הבימה; בריונים – נכון שהם הולכים לקונצרטים, נכון שהם נראים מפונפנים, אבל בריונים – נכנסו לתוך השידור, חתכו את הקווים, איימו, תקפו, עשו נזק, והשיא: אחת מהגברברות, שנראית מהוגנת למדי – הלכה בדיוק לקונצרט של הפילהרמונית – היא אומרת לי: בן גביר, חבל שבאושוויץ לא גמרו אותך.

איתמר בן גביר: רק שאלה: איפה אתם?

איתמר בן גביר: איפה אתם, אנשי השמאל, שצועקים: הסתה, הסתה?

איתמר בן גביר: איפה אתם, שאומרים: מילים יכולות להרוג?

איתמר בן גביר: איפה אתם?

איתמר בן גביר: למה אתם לא משמיעים קול?

איתמר בן גביר: אתם לא משמיעים קול כי אתם צבועים, כי אתם מתחסדים, כי אתם דו-פרצופיים; כי מבחינתם הדם שלי, איתמר בן גביר – ולא רק שלי אלא של חצי מהחברים כאן, בבית הזה, ושל בנימין נתניהו ושל יאיר נתניהו ושרה נתניהו – זה בסדר, מותר להסית, אבל כשאומרים משהו, משהו מהצד השני, זה הסתה, זה המרדה.

גלעד קריב: – – – מדבר על הסתה.

גלעד קריב: הקוזק הנגזל – – –

איתמר בן גביר: פסטיבל, פסטיבל של צביעות.

גלעד קריב: – – –

איתמר בן גביר: קראו לי לחזור לאושוויץ.

איתמר בן גביר: קראו לי לחזור לאושוויץ.

איתמר בן גביר: למה אתה לא דיברת?

גלעד קריב: תתבייש לך.

איתמר בן גביר: למה לא שמעתי את הקול שלך?

גלעד קריב: תתבייש לך.

איתמר בן גביר: קוראים לחברי כנסת: חבל שלא גמרו אותך באושוויץ.

גלעד קריב: – – –

איתמר בן גביר: למה לא דיברת?

איתמר בן גביר: למה לא צעקת?

איתמר בן גביר: למה לא בכית?

איתמר בן גביר: כי אתה צבוע.

גלעד קריב: ואתה גזען ואלים.

אלי אבידר: אדוני היושב-ראש, עשר דקות – – –

יריב לוין: היום אנחנו בגישה ליברלית.

יריב לוין: ראית שלא – – –

אלי אבידר: בכל זאת, יש משפחות, לא נעים.

אלי אבידר: אנחנו נענה לך, אבל באה משפחה, אנחנו מכבדים אותה.

יריב לוין: ראית שלא הצבתי שעון לאף אחד.

אלי אבידר: אנחנו מכבדים אותה.

איתמר בן גביר: – – –

אלי אבידר: אנחנו לא נענה.

איתמר בן גביר: הזמן זה – – –

יריב לוין: חברת הכנסת מירב בן ארי – איננה; חבר הכנסת יואב סגלוביץ' – אף הוא איננו; חבר הכנסת עודד פורר – איננו; חברת הכנסת אבתיסאם מראענה – איננה.

יריב לוין: חבר הכנסת ולדימיר בליאק, בבקשה.

ולדימיר בליאק: מוותר.

יריב לוין: מוותר.

יריב לוין: חברת הכנסת נירה שפק, בבקשה.

נירה שפק: שלום.

נירה שפק: דבר ראשון, אני רוצה להתייחס לדבריו של אבי מעוז.

נירה שפק: אני רוצה להגיד שאני לא חושבת שלמישהו מאיתנו יש מנדט על הדת, על דברי אלוהים, על פירושם.

נירה שפק: כאישה מאמינה אני אומרת שאלוהים הוא של כולם, כולנו יציר כפיו, ואי-אפשר כשנוח להגיד שנסמכים על דבריו וכשלא נוח לוקחים פרשנות.

נירה שפק: אני שואלת אותו: מי שמך?

נירה שפק: ונעבור למה שרציתי לומר.

נירה שפק: בתקופה מורכבת זו מנהיגים נדרשים לראות את הפצעים שיש בעם, לטפל בהם, לחבוש, לשקם, לראות את האזרחים, לראות אותם במרכז ולמענם לפעול.

נירה שפק: אז אני בחרתי בימים טרופים אלה, שחלקם הוזכרו קודם, שיר, ואני מקדישה אותו לאותם ראשי מפלגות ואנשים שצריכים לעמוד בלחץ, מגוש השינוי, ואני מקדישה אותו בראש ובראשונה לראש המפלגה שלי, יאיר לפיד.

נירה שפק: מדבריו של אהוד מנור: "ואני ראיתי ברוש / שניצב בתוך שדה מול פני השמש / בחמסין, בקרה, אל מול פני הסערה.

נירה שפק: // על צידו נטה הברוש / לא נשבר, את צמרתו הרכין עד עשב / והינה, מול הים / קם הברוש ירוק ורם.

נירה שפק: // הינה ברוש, לבדו / מול אש ומים / הינה ברוש, לבדו / עד השמיים.

נירה שפק: / ברוש, לבדו איתן / לו רק ניתן ואלמד / את דרכו של עץ אחד.

נירה שפק: " ממליצה לכולם לחיות ברוח השיר הזה.

נירה שפק: תודה.

יריב לוין: תודה.

יריב לוין: חבר הכנסת רון כץ – איננו; חבר הכנסת אלעזר שטרן – איננו.

יריב לוין: חבר הכנסת סעיד אלחרומי, בבקשה.

סעיד אלחרומי: תודה, אדוני היושב-ראש.

סעיד אלחרומי: חבריי חברי הכנסת, זו הפעם השלישית שתושבי הכפר א-זיאדנה, צפונית לרהט, מפגינים על כביש 264, שמחבר בין בית קמה למשמר הנגב.

סעיד אלחרומי: הכביש הזה – עבדנו קשה וביקשנו לשדרג אותו, כי הוא כביש דמים, היו כמה תאונות קטלניות.

סעיד אלחרומי: זה כביש שעובר בצומת בין רהט לבין קיבוץ שובל, מערבית לרהט.

סעיד אלחרומי: אבל א-זיאדנה זה כפר ושבט ששם עשרות שנים, ותמיד הייתה כניסה לשבט הזה.

סעיד אלחרומי: מצער מאוד שמשרד התחבורה מצא לנכון להקים את הכביש ולהתעלם מאלפי אנשים שגרים ליד הכביש ומאז ומעולם הם השתמשו בכניסה ליישוב הזה.

סעיד אלחרומי: אני קורא מכאן לשרת התחבורה לפעול מייד לפתוח כביש גישה לתושבים שם.

סעיד אלחרומי: הם לא ירפו וגם אנחנו לא נרפה מהמאבק עד שהכביש יחזור על כנו.

סעיד אלחרומי: כן לבטיחות בכביש, אבל כן לשירות התושבים.

סעיד אלחרומי: תודה, אדוני.

יריב לוין: תודה רבה.

יריב לוין: חבר הכנסת עמיחי שיקלי – איננו; חבר הכנסת אופיר סופר – איננו.

יריב לוין: חבר הכנסת גלעד קריב, בבקשה.

גלעד קריב: אדוני היושב-ראש, אני תכננתי לנצל את הדקה על מנת להזכיר שהיום, לצערנו, לדאבון ליבנו, חלק ראשון ממשפחות אסון מירון מציינות את יום השלושים, ולדבר על כך שהעובדה שטרם הוקמה ועדת חקירה ממלכתית לבדיקת האסון האזרחי הגדול ביותר בתולדות מדינת ישראל היא חרפה וחילול זכרם של קורבנות האסון.

גלעד קריב: ביקשתי ורציתי לדבר על כך שהעובדה שדווקא מנהיגי הציבור ונבחרי הציבור שמייצגים את הקהל שבקרבו נמצאות אותן משפחות שכולות – העובדה הזאת רק מוסיפה על החרפה.

גלעד קריב: אבל אחרי ששמעתי את סיום דבריו של חבר הכנסת מעוז שמתי בצד את הדברים, ואני מבקש לומר רק את זאת – לא על כל התבטאות אומללה של חבר הכנסת מעוז ראוי להגיב, אבל כאשר מדובר על דיני נפשות, חייבים להגיב: במדינת ישראל ישנם צעירים וצעירות שעוסקים או מתחבטים בשאלת זהותם המגדרית.

גלעד קריב: הצעירים והצעירות הללו נמצאים לעיתים תחת סכנת חיים.

גלעד קריב: הדברים של חבר הכנסת אבי מעוז הם בגדר התרת דם.

גלעד קריב: אנחנו חייבים מכאן, מהבית הזה, להעביר לאותם צעירים וצעירות מסר של תמיכה, מסר של עידוד, מסר של הגנה, ולהתייצב בעוז – ואני מקווה שהדבר לא יהיה רק מצידו השמאלי של הבית הזה – להתייצב בעוז נגד דברי השנאה הללו.

גלעד קריב: ואם אדוני היושב-ראש דיבר על דברי הסתה בהתייחסו לדבריה החשובים של חברת הכנסת זנדברג, אז הדברים צריכים להיאמר לא רק ביחס לנבחרי ונבחרות ציבור, אלא בראש ובראשונה על הצעירים ולצעירות שאבי מעוז בוחר להתיר את דמם.

יריב לוין: תודה.

יריב לוין: חברת הכנסת שרן השכל – איננה.

יריב לוין: חברת הכנסת מירב כהן, בבקשה.

מירב כהן: שלום.

מירב כהן: קודם כול, לא התכוונתי לדבר על זה, אבל אני רואה פה את שר הבריאות.

מירב כהן: כבוד שר הבריאות יולי אדלשטיין, אתה שומע?

מירב כהן: הוא לא איתנו, הוא בשיחה.

מירב כהן: בכל מקרה – – –

יריב לוין: השר אדלשטיין, השר אדלשטיין, השר אדלשטיין, השר, השר, השר אדלשטיין, חברת הכנסת כהן מבקשת לומר לך משהו.

יריב לוין: בבקשה.

מירב כהן: אז קודם כול, כבוד שר הבריאות, אני רוצה לציין שהיום זה יום סמלי, כי היום אנחנו סוגרים את מערך מגן אבות ואימהות, שזה המערך שטיפל בהתפרצויות הקורונה בבתי האבות.

מירב כהן: עברנו שנה קשה, אז צריך לרגע קטן גם לשמוח על שאנחנו יכולים לסגור את המערך הזה והמגפה הזאת מאחורינו.

מירב כהן: זו הזדמנות לומר תודה לכל מי שעבד, וגם לך, שר הבריאות.

מירב כהן: אני רוצה להקדיש את הדברים שלי לנושא אחר, חשוב וכאוב.

מירב כהן: אני לא יודעת אם אתם יודעים, אבל בסוף חודש יוני בעצם כל העובדים הזרים שנתנו להם אישור להישאר בזמן הקורונה בארץ, שעובדים בתחום הסיעוד, הולכים להיות מגורשים.

מירב כהן: מדובר באלפי עובדים שמעניקים שירות סיעודי חיוני ביותר לחולים סיעודיים, ואין להם תחליף.

מירב כהן: יש עדיין מדינות שמהן אי-אפשר לקלוט עובדים.

מירב כהן: זה שם גם את החולים וגם את המשפחות שלהם במצב שהוא בלתי אפשרי, כי פשוט לא יהיה מי שיאכיל, יחתל, יקלח את האנשים האלה, ואז שמים את המשפחות במצב שאו שהם יהיו עבריינים ויעסיקו עובד בצורה בלתי חוקית, או שהם פשוט יפרשו מהעבודות שלהם כדי לטפל בהורים או בסבים שלהם.

מירב כהן: זה כמובן דבר שמחייב טיפול דחוף ביותר.

מירב כהן: גם אני לא בעד להציף את מדינת ישראל בעובדים זרים, גם אני בעד לתת לישראלים העדפה בשוק התעסוקה, אבל בואו נאמר את האמת ולא נתייפייף: ישראלים לא מעוניינים כל כך לעבוד בתחום הסיעוד, בטח לא כשמדובר בלטפל באנשים 24/7, סביב השעון.

מירב כהן: אם אנחנו לא נמצא פתרון ונאריך את השהות של העובדים האלה, אנחנו נשים את אותן משפחות במצב של גיהינום יום-יומי.

מירב כהן: אז אני מבקשת מחברי הממשלה – אני פניתי בנושא הזה גם לשר הפנים – למצוא פתרון מהר.

מירב כהן: גם ככה יש מחסור אדיר בעובדים סיעודיים במדינת ישראל; על פי הנתונים שנחשפו בדיוני ועדת הפנים בכנסת, מדובר על בין 15,000 ל-20,000 עובדים שחסרים כבר עכשיו.

מירב כהן: אנא, אל תיקחו לאותם מבוגרים, לאותם קשישים, את האנשים שמטפלים בהם, שהם התרגלו אליהם.

מירב כהן: הם זקוקים להם כמו אוויר לנשימה.

מירב כהן: תודה.

יריב לוין: תודה.

יריב לוין: חבר הכנסת ניצן הורוביץ, בבקשה.

ניצן הורוביץ: אדוני היושב-ראש, חברי הכנסת, אני רוצה להזהיר מפני התוצאות הקשות שעלולות להיות למתקפת ההסתה שאנחנו רואים בימים האחרונים על רקע הניסיונות שלנו להקים ממשלה חדשה.

ניצן הורוביץ: מה שקורה ברשתות, מה שקורה ברחובות, מה שקורה בווטסאפים ובטלפונים, הוא בפירוש איומים ברצח בדרגה החמורה ביותר.

ניצן הורוביץ: שנים אנחנו בשמאל אכלנו את הרפש הזה: בוגדים, עוכרי ישראל, תומכי טרור, אויבים וכל המחמאות האחרות; עכשיו גם אנשי ימין שהעזו – העזו – לפקפק בשלטונו הנצחי של הנאשם מבלפור – עכשיו גם הם סופגים את זה, במנות גדושות.

ניצן הורוביץ: אני קורא מכאן לשב"כ ולמשטרה להתייחס לכל איום ברצינות.

ניצן הורוביץ: הטונים, הלהט, השנאה שממש ככה קורנת מהאיומים האלה, שפשוט מציפים את הרשת בכמות עצומה, עלולים לגרום לכך שזה חס וחלילה ייגמר בדם.

ניצן הורוביץ: אסור לנו – אסור לנו – לאפשר דבר כזה.

ניצן הורוביץ: הקמת ממשלה בישראל היא עניין לגיטימי.

ניצן הורוביץ: החלפת שלטון בישראל היא עניין לגיטימי.

ניצן הורוביץ: זה מתחייב מהדמוקרטיה.

ניצן הורוביץ: אפשר להתווכח, אפשר שיהיו חילוקי דעות, אפשר אפילו להתווכח בלהט, אבל לאיים ברצח, במוות, באונס, בשרפה, בכל הדברים שמוטחים עכשיו בכמויות סיטונאיות, זה קו אדום.

ניצן הורוביץ: לצערי כבר היו לנו במדינה תקדימים להסתה נוראה שהובילה לדם, ואסור שזה יקרה עכשיו.

ניצן הורוביץ: לכן אני קורא לגורמים הרלוונטיים, ובראשם המשטרה וגם השב"כ, להיות ערניים ולהתייחס לכל איום כזה ברצינות המרבית.

ניצן הורוביץ: תודה.

יריב לוין: תודה.

יריב לוין: חבר הכנסת מיכאל מלכיאלי – איננו; חבר הכנסת עיסאווי פריג' – איננו; חבר הכנסת ינון אזולאי – איננו; חבר הכנסת מאזן גנאים – מוותר; חבר הכנסת אלכס קושניר – איננו; חבר הכנסת יבגני סובה – איננו; חברת הכנסת יוליה מלינובסקי – איננה; חבר הכנסת ניר אורבך – איננו.

יריב לוין: חבר הכנסת אחמד טיבי, בבקשה.

אחמד טיבי: היום הייתי בבית המשפט בפתח תקווה, לשם הובא מוחמד חאג' יחיא, בן 14, בכיתה ט' בבית הספר א-נג'אח.

אחמד טיבי: בכתב האישום מופיע שהוא היה בהפגנה; לא כתוב שתיעדו אותו זורק אבן, אבל אמרו שהוא היה באירוע של – כינו את זה התפרעות, זריקת אבנים.

אחמד טיבי: הוא היה במעצר בית עד תום ההליכים – ילד בן 14, עד תום ההליכים – עם חבורות בצד ימין של הפנים מזמן המעצר, כאשר מצלמת הגוף של השוטר עוותה באופן פלא – כל השוטרים ללא מצלמת גוף – עם טראומה ממשית.

אחמד טיבי: ילד בן 14, אני חוזר.

אחמד טיבי: אבל הוא ילד ערבי.

אחמד טיבי: מצד שני, מנהל בית ספר יהודי שתועד זורק אבן – תועד, מצולם, זורק אבן ברעננה, עדיין הוא מנהל את בית הספר; הוא לא במעצר עד תום ההליכים, הוא לא במעצר בית.

אחמד טיבי: יש רק סיבה אחת לדבר הזה: כי מוחמד ערבי ומנהל בית הספר הוא יהודי, והוא יהודי דתי.

אחמד טיבי: אחרת, מה ההסבר להתעללות הזאת בילד בן 14?

אחמד טיבי: עכשיו, אני מבין שהמשטרה אלימה, אבל למה הפרקליטות לאורך כל המדינה וכל הארץ מבקשת מעצר עד תום ההליכים גם נגד ילדים קטינים, גם נגד עצירים, גם נגד סטודנטים, בהאשמה – שמעתי סעיף חדש: אירוע בצוותא.

אחמד טיבי: בצוותא.

אחמד טיבי: היום שמעתי בבית המשפט: אירוע בצוותא – ה"בצוותא" הזה חזר בכתבי אישום, אחד אחרי השני – כי הוא היה עם אחרים.

אחמד טיבי: מישהו החליט להעניש באופן קולקטיבי, להחמיר, להתנהג באופן אלים עם ילדים.

אחמד טיבי: ואפרופו ילדים, אדוני היושב-ראש – אתה יודע ערבית – ג'וואד עבאסי גם הוא ילד, ילד פלסטיני בן 15 מראס אל-עמוד.

אחמד טיבי: הוא היה על אופנוע, אופנוע של ילדים, והניף עלם פלסטין – דגל פלסטין.

אחמד טיבי: פתאום מתנפלים עליו חמישה-שישה שוטרים, שוטרי מג"ב, מכסחים לו את הצורה; דרסו אותו כי הוא הניף דגל פלסטין באל-קודס.

אחמד טיבי: ילד בן 15.

אחמד טיבי: אני רוצה לומר, אדוני היושב-ראש: אפשר לשדוד אדמה, אפשר לגנוב מולדת, אפשר לקחת את הדגל מידיו של ג'וואד או לגנוב את הדגל ואפשר לדרוס את ג'וואד, אבל בחיים אי-אפשר לבטל שאיפות של עם, לא על ידי גנבת דגל ולא על ידי גנבת אדמה.

אחמד טיבי: ואני בטוח – ובזה אני מסיים, כי אתה מבין ערבית – שג'וואד באותו רגע אמר את המשפט הזה: (אומר בערבית: נישאר כאן כדי שהכאב ייעלם.

אחמד טיבי: נחיה פה, והמנגינות יהיו שמחות, מולדתי שלי.

אחמד טיבי: )

יריב לוין: חברת הכנסת עדית סילמן – איננה; חבר הכנסת יצחק פינדרוס – איננו; חבר הכנסת יעקב מרגי – איננו.

יריב לוין: חבר הכנסת רון כץ, בבקשה.

יריב לוין: מהצילומים פה אני רואה שאנחנו הולכים להתפזר, שכל אחד רוצה מזכרת.

יריב לוין: זה מדאיג מאוד, מדאיג מאוד.

רון כץ: לא הצטלמתי, אולי זה סימן טוב.

רון כץ: יו"ר הכנסת, כנסת נכבדה, לפני כחודש פניתי בשאילתה לשר החינוך בנושא ועדות חריגים לילדים שנולדו אחרי 31 בדצמבר.

רון כץ: בעבר היה נוהג שילד שראו שהוא מוכן לגן הילדים – הייתה מתכנסת ועדה במשרד החינוך, והם היו מחליטים אם אכן הוא מוכן לגן עירייה או שהוא צריך להישאר עוד שנה במעון הפרטי.

רון כץ: קיבלתי את תשובת משרד החינוך, ואני רוצה להאמין ששר החינוך פשוט לא ראה את המסמך הזה שהוא חתום עליו, כי מדובר בתשובה לקונית לחלוטין שאומרת שיש חוק חינוך חובה, ומכיוון שיש חוק חינוך חובה אז לא נתייחס לחריגי גיל, מאיזושהי סיבה של יצירת שוויון בין כל הילדים שנמצאים במדינת ישראל, ופשוט נבטל את מי שכן צריך לעלות לגן עירייה.

רון כץ: אנחנו מדברים על ילדים שמוכנים רגשית, אנחנו מדברים על ילדים שאובחנו, שמבקשים שהם יעלו.

רון כץ: פשוט קובעים שכל הילדים ייפגעו, כל השנתון הזה, גם אם נולדו יום לפני או יומיים לפני או שבוע לפני, כי במשרד החינוך לא רוצים לקיים את אותה ועדה.

רון כץ: אז אני שוב מעלה את הנושא, ושוב פונה למשרד החינוך, ואני – אולי בתמימותי – פונה גם שוב לשר החינוך, שאולי לא שם לב לרזי הפנייה ולא מבין את המשמעות של הדברים: יש אלפי ילדים שממתינים שמישהו במשרד החינוך יכנס את אותה ועדה שכונסה עד לפני שנתיים וייתן להם אישור לעלות לגני עירייה.

רון כץ: לא מדובר באיזו גחמה של ההורים שרוצים לחסוך את המעון הפרטי או כל דבר אחר; מדובר על ילדים שבשלים מבחינה פדגוגית, בשלים מבחינה נפשית, ומבקשים את אותו אישור – סך הכול לעלות לגן עירייה.

רון כץ: ומפה אני שוב קורא גם למנכ"ל משרד החינוך ולמנהלי המחוזות: קחו יוזמה ותצילו דור שלם של ילדים שהחטא היחיד שלהם זה שהם נולדו יום או יומיים לפני התאריך.

רון כץ: תודה רבה.

יריב לוין: תודה רבה.

יריב לוין: אם כן, עד כאן פרק נאומים בני דקה.

יריב לוין: מכאן, בשמחה, בהתרגשות ובכבוד אני מזמין את חברת הכנסת ג'ידא רינאוי זועבי לשאת את נאום הבכורה.

יריב לוין: בבקשה.

יריב לוין: ובבקשה, שם, מאחור – אנא, נאום בכורה.

יריב לוין: נאום בכורה, אנא שבו.

יריב לוין: אנא, לשמור על השקט.

ג'ידא רינאוי-זועבי: אדוני יושב-ראש הכנסת, חבריי וחברותיי למשכן, חבריי לסיעה ניצן, תמי, יאיר, אבו כמאל ומוסי, בסם אללה א-רחמאן א-רחים, (אומרת בערבית: "קרא בשם ריבונך אשר ברא, ברא את האדם מטיפת דם מעוּבּה.

ג'ידא רינאוי-זועבי: קרא, הן ריבונך הוא רב-חסד, אשר לימד בקולמוס, לימד את האדם את אשר לא יָדע".

ג'ידא רינאוי-זועבי: אמת דיבר אללה הכביר.

ג'ידא רינאוי-זועבי: ) זהו הפסוק הראשון בקוראן שהנביא מוחמד קיבל מאלוהים.

ג'ידא רינאוי-זועבי: זהו הפסוק שבו אללה מצווה עלינו את הציווי הראשון: לקרוא בשם אלוהיך.

ג'ידא רינאוי-זועבי: לקרוא – זו המילה הראשונה בקוראן: "אקרא באסמי רביכה".

ג'ידא רינאוי-זועבי: אני ג'ידא, הבת של אחמד ונג'את.

ג'ידא רינאוי-זועבי: אני אשתו של כמאל ואימא של עדן ופארס.

ג'ידא רינאוי-זועבי: אני עומדת מעל הדוכן הזה ביראה, ביראת כבוד כלפי התפקיד והשליחות של להיות חברת כנסת.

ג'ידא רינאוי-זועבי: אני עומדת כאן ומקבלת עליי את התפקיד לא רק כג'ידא, אדם פרטי, אלא גם כג'ידא הפלסטינית, אזרחית מדינת ישראל.

ג'ידא רינאוי-זועבי: משפחתי נמצאת כאן כבר מאות שנים.

ג'ידא רינאוי-זועבי: איבדנו כמעט כל מה שהיה לנו ב-48'.

ג'ידא רינאוי-זועבי: זכר הנכבה חקוק אצלי ואצל ילדיי.

ג'ידא רינאוי-זועבי: אבי הפך, יחד עם משפחתו, להיות בלילה אחד לפליטים בלבנון.

ג'ידא רינאוי-זועבי: סבא וסבתא שלי, למרות האסון שהומט על עמנו, בנו את חייהם מחדש.

ג'ידא רינאוי-זועבי: אבא שלי, למרות המשטר הצבאי שהוחל על כל האזרחים הערבים במשך שני עשורים, הצליח להיות אחד הרופאים המובילים בנצרת, בזכות ולא בחסד.

ג'ידא רינאוי-זועבי: אימא שלי גידלה ילדים ומשפחה למופת ולימדה אותנו את המילים "כבוד עצמי".

ג'ידא רינאוי-זועבי: אבל אני לא חיה רק את העבר ואינני קורבן.

ג'ידא רינאוי-זועבי: אני עומדת כאן היום כשווה בין שווים, ואני יודעת שחלק חשוב מהתפקיד שלי הוא לקדם שלום בין העם שלי למדינה שלי, וחלק חשוב מהתפקיד שלי הוא גם לקדם שותפות אמת בין האזרחים הפלסטינים במדינה לאזרחים היהודים במדינה.

ג'ידא רינאוי-זועבי: אני עומדת כאן ומקבלת עליי את התפקיד לא רק כג'ידא, אדם פרטי, אלא גם כג'ידא האישה.

ג'ידא רינאוי-זועבי: אני אחת מבין מעטות מדי שזוכות להיקרא חברות כנסת בבית הנבחרים של מדינת ישראל; אישה שהחלומות שלה והדאגות שלה דומים בהרבה מובנים לאלו של אישה חרדית בבני ברק.

ג'ידא רינאוי-זועבי: אני אישה שנלחמת ומשלמת מחירים כבדים – מחירים שגם נשים יהודיות, מסורתיות או חילוניות, מירוחם ומחדרה, וגם נשים ערביות מאום אל-פחם, מרהט ומנצרת משלמות.

ג'ידא רינאוי-זועבי: אני עומדת כאן מעל הדוכן הזה ומישירה מבט אל כל הנשים, ובעיקר אל הצעירות, ואומרת לכן: שווה להילחם את המלחמות הללו; שווה לשלם את המחירים הללו כדי לעמוד כאן.

ג'ידא רינאוי-זועבי: מגיע לנו לעמוד כאן.

ג'ידא רינאוי-זועבי: מגיע לנו להבין שגם אנחנו הנשים בעלות הבית כאן.

ג'ידא רינאוי-זועבי: אני עומדת כאן ומקבלת עליי את התפקיד לא רק כג'ידא, אדם פרטי, אלא גם כג'ידא הערבייה אזרחית ישראל.

ג'ידא רינאוי-זועבי: היום שבו החלטתי להיכנס לתוך המערכת הציבורית, לפני 20 שנה, היה היום שבו ראיתי במרחק של כמה צעדים מהבית שלי קטטה בין חבורת צעירים, ומול העיניים שלי אחד מהם מוציא סכין ודוקר למוות צעיר אחר.

ג'ידא רינאוי-זועבי: האלימות והפשיעה בתוך היישובים הערביים היא מציאות שאפשר וצריך לעצור בפעולה ממשלתית מודעת, מתוקצבת וחד-משמעית.

ג'ידא רינאוי-זועבי: הגיע הזמן לשים לאדישות הזאת, שמחירה חיי אדם, סוף.

ג'ידא רינאוי-זועבי: דווקא מתוך המקום שלי כאישה ערבייה, פלסטינית, אזרחית המדינה, אני רוצה לקחת חלק בבניית דמותה העתידית של המדינה.

ג'ידא רינאוי-זועבי: דווקא מתוך המאבק שלי באפליה, בגזענות, בהסתה ובשיסוי, אני רוצה להתמקד בשותפות אמת שתהיה תוצאה של אזרחות שווה.

ג'ידא רינאוי-זועבי: כשאני רואה צעיר ערבי מאום אל-פחם משתתף בהפגנה בתל אביב נגד הכיבוש, אני רוצה שהוא ישתתף לא רק מתוך המחויבות הלאומית שלו כלפי העם הפלסטיני אלא גם מתוך המחויבות האזרחית שלו, כאזרח שווה שנלחם על דמותה של המדינה.

ג'ידא רינאוי-זועבי: החודש שעבר היה חודש של שבר, שבר גדול, בין הערבים ליהודים במדינה; שבר גדול גם בין האזרחים הערבים למוסדות המדינה – ממשלה, משטרה, מערכת המשפט והתקשורת.

ג'ידא רינאוי-זועבי: אני מאמינה ששבר גדול זה הוא בר-תיקון.

ג'ידא רינאוי-זועבי: אני מאמינה שהוא בר-תיקון בעיקר בגלל שיש כוחות רבים מדי ששואפים לעתיד שפוי, שוויוני וצודק.

ג'ידא רינאוי-זועבי: שבר זה הוא בר-תיקון גם בגלל שקם דור חדש בציבוריות הערבית שרוצה להשפיע מבפנים, רוצה להשפיע על מעגלי קבלת ההחלטות הכלכליים, החברתיים, התרבותיים ואפילו הפוליטיים במדינה.

ג'ידא רינאוי-זועבי: וזה הזמן לומר משהו על המונח "פוליטיקת זהויות".

ג'ידא רינאוי-זועבי: הפוליטיקה הישראלית היום נשענת במידה רבה מדי על פוליטיקת זהויות – במידה רבה מדי מפלגות שמייצגות ציבור ספציפי מדי, משרתות ציבור ספציפי מדי או מורכבות מציבור אחד.

ג'ידא רינאוי-זועבי: הקול שלי – ולא רק הקול שלי – נשמע במובנים רבים בזכות פוליטיקת הזהויות.

ג'ידא רינאוי-זועבי: אבל היום, במציאות הנוכחית שלנו, פוליטיקת זהויות כבר איננה מספיקה.

ג'ידא רינאוי-זועבי: היא אולי קומה ראשונה, נחוצה, הכרחית, אבל היא לא מספיקה.

ג'ידא רינאוי-זועבי: היא לא מספיקה כדי למתן את ההסתה, השיסוי, הציניות וההשפלה ששולטים כבר זמן רב מדי במערכת הפוליטית במדינה, והיא בוודאי לא מספיקה כדי לייצר מציאות חדשה.

ג'ידא רינאוי-זועבי: מציאות חדשה תיבנה רק מתוך התעקשות על ערכים גם בפוליטיקה – ערכים של צדק, של סולידריות, של שוויון ושל כבוד הדדי.

ג'ידא רינאוי-זועבי: בין הימין הליברלי לבין העמדות שלי כאשת שמאל יש תהום, אבל עד שנות השמונים מי שהתהלך עם מחשבות גזעניות ופשיסטיות היה צריך לשמור אותן טוב-טוב לעצמו.

ג'ידא רינאוי-זועבי: היום, להיות גזען פשיסט זה הבון-טון, והוא נמצא גם כאן, בתוך משכנה של הדמוקרטיה הישראלית.

ג'ידא רינאוי-זועבי: כדי להילחם בו וכדי להפוך את המציאות שלנו למציאות ערכית יותר, אנחנו חייבים להפסיק להיות רק שליחים של פוליטיקת הזהויות שלנו.

ג'ידא רינאוי-זועבי: זה פשוט לא יעבוד.

ג'ידא רינאוי-זועבי: אם פוליטיקת הזהויות הייתה עבור רבים מאיתנו קומה ראשונה לבניית שותפות, הגיע הזמן לבניית קומה השנייה – שותפות פוליטית על בסיס סולידריות אזרחית; כן, גם בנושאים קשים כמו חלוקה צודקת של משאבים, כולל קרקעות מדינה.

ג'ידא רינאוי-זועבי: זה התפקיד של יושבי ויושבות הבית הזה – לעשות את תפקידנו מתוך הסתכלות כלל-אזרחית.

ג'ידא רינאוי-זועבי: זו יכולה להיות רוחה של הכנסת, של בית הנבחרים הזה.

ג'ידא רינאוי-זועבי: בהתאם לרוח הזאת, לשליחות הציבורית שלי יהיו שתי רגליים איתנות:

ג'ידא רינאוי-זועבי: אחת נטועה עמוק בדאגה לחברה הערבית שממנה צמחתי ובתוכה אני חיה, חברה שנאבקת באפליה מובנית רבת-שנים של מוסדות הממשלה, מדיניות ממשלתית המעדיפה בנייה בלתי חוקית על פני תכנון ובנייה חוקיים והרחבת יישובים.

ג'ידא רינאוי-זועבי: אני באה מחברה שיש מעליה לא תקרת זכוכית – תקרת בטון חברתית-כלכלית.

ג'ידא רינאוי-זועבי: אבל זוהי חברה שרוצה אזרחות שווה, שמגיעה לה בזכות ולא בחסד מעצם היותנו אזרחים ואזרחיות, ללא דרישות בלתי פוסקות להצהרת נאמנות למדינה, אזרחות שווה שתבוא לידי ביטוי באיכות החינוך, בנגישות של בריאות, של תחבורה ציבורית, תעסוקה איכותית ופשוט איכות חיים, שווה בשווה ובגובה העיניים.

ג'ידא רינאוי-זועבי: הרגל השנייה של עשייתי הפרלמנטרית תהיה רגל כלל-ישראלית, ותתמקד בפיתוח הכלכלי בפריפריה באשר היא, בקידום רשויות מקומיות ובפרט בהסדרת יחסי הכוח והסמכויות בין השלטון המרכזי לשלטון המקומי – אני באה משם – וגם תתמקד בתעסוקת נשים, כל הנשים, יהודיות וערביות; תעסוקת נשים, כל הנשים, גם אקדמאיות וגם קופאיות בסופר.

ג'ידא רינאוי-זועבי: אני עומדת מעל הדוכן הזה ביראה, ביראת כבוד כלפי התפקיד הזה.

ג'ידא רינאוי-זועבי: אני בוחנת את המציאות שעליה אני מבקשת להשפיע.

ג'ידא רינאוי-זועבי: אני מאמינה באופן עמוק ומוחלט שיש לנו, כולנו ביחד, את הכוח לשנות מציאות זו.

ג'ידא רינאוי-זועבי: אני מאמינה שאנחנו יכולים ויכולות להציע רוח אחרת – רוח של סולידריות כלל-אזרחית; רוח של אזרחות שווה שיש בה דאגה לכל האנשים בתוך המקום הזה; רוח שיש בה אחריות של כולם כלפי כולם.

ג'ידא רינאוי-זועבי: זה התפקיד שלנו, ובשביל זה אני כאן.

ג'ידא רינאוי-זועבי: תודה רבה.

ג'ידא רינאוי-זועבי: שוכרן כתיר.

יריב לוין: תודה רבה לחברת הכנסת ג'ידא רינאוי זועבי, והמון המון הצלחה בשליחותך כאן בכנסת.

יריב לוין: לאחר הברכות האישיות אני אזמין את חבר הכנסת ניצן הורוביץ לברך.

קריאות: ברכות.

קריאות: בהצלחה.

יריב לוין: נאפשר עוד דקה ככה, שיסתיימו הברכות.

יריב לוין: חברות וחברי הכנסת, אנא, לשבת, כדי שנוכל לשמוע את דברי הברכה של חבר הכנסת הורוביץ.

יריב לוין: אנא, אם אפשר לשבת.

יריב לוין: חבר הכנסת רון כץ, ברשותך, אנא, אם אפשר לשבת, כדי שנוכל לשמוע את חבר הכנסת הורוביץ.

ניצן הורוביץ: תודה, אדוני יושב-ראש הכנסת.

ניצן הורוביץ: חבריי וחברותיי חברי הכנסת וחברתי חברת הכנסת ג'ידא רינאוי זועבי, בני המשפחה שלך שנמצאים כאן – שלום, ידידי כמאל, שלום לילדים, להורים.

ניצן הורוביץ: אני שמח מאוד על ההזדמנות לברך אותך כאן אחרי נאום הבכורה שלך; נאום מצוין, תרשי לי להגיד.

ניצן הורוביץ: אני עומד כאן כיושב-ראש מרצ, מפלגה דמוקרטית אידיאולוגית שורשית שפועלת בזירה הפוליטית מראשית ימי המדינה בצורות שונות.

ניצן הורוביץ: מרצ תמיד הייתה ותמיד תהיה הבית של השמאל – השמאל הזה שיש מי שמנסים להשמיץ אותו ולהכפיש, אבל אנחנו נשאנו ונושאים אותו בגאווה כחלק מהזהות המפלגתית והאידיאולוגית שלנו.

ניצן הורוביץ: ומהו אותו שמאל שעליו אני מדבר?

ניצן הורוביץ: מה הוא מייצג, אפרופו הנאום היפה שלך?

ניצן הורוביץ: השמאל שלנו זה שמאל שמאמין באחריות של המדינה לאזרחיה; השמאל שלנו זה שמאל שפועל ומקדם שוויון בין כלל אזרחי המדינה ללא הבדלי דת, גזע, מגדר; זה שמאל שמאמין ופועל לשמירה על הדמוקרטיה, למאבק בשחיתות, לסיום הכיבוש ולשלום עם שכנינו.

ניצן הורוביץ: כן, כל אלה ועוד הם מהערכים שלנו בשמאל, במרצ.

ניצן הורוביץ: כשאני מדבר על ערכי השמאל שמרצ מייצגת, אני חושב שאין דוגמה טובה יותר לכך ממך, חברת הכנסת החדשה שלנו, חברתי ג'ידא רינאוי זועבי, קודם כול בזכות הרקע שלך: את נולדת בפריפריה הצפונית, בנצרת, הגעת להיות אחת מ-120 נבחרות ונבחרי הציבור בבית הזה.

ניצן הורוביץ: ומי שקצת מכיר אותך ואת ההיסטוריה שלך לא צריך להיות מופתע בכלל – הרי את רוב חייך הבוגרים הקדשת לעבודה ציבורית: מרכז אינג'אז שייסדת, שפועל לקידום הרשויות המקומיות הערביות, היה מנוע מרכזי בעיצוב העברת החלטת הממשלה 922, שעניינה פיתוח והשקעה כלכלית בחברה הערבית וביישובים הערביים.

ניצן הורוביץ: אגב, זו החלטת ממשלה שתוקפה הסתיים בסוף 2020, ויש לנו עכשיו אתגר גדול לפעול לחדש אותה לכמה שנים נוספות; הפעילות שלך בחבר הנאמנים של האוניברסיטה העברית ובוועד המנהל של מכללת רופין; הפעילות שלך בוועדה הבין-משרדית שטיפלה בסוגיית גיל הפרישה לנשים ובוועדה להנגשת זכויות סוציאליות במשרד המשפטים.

ניצן הורוביץ: עוד דברים – הפעילות שלך כחברה בשולחן העגול של משרד ראש הממשלה למוכנות חירום; חברה במועצת המנהלים של קרן מרים למאבק בסרטן; מנטורית בתוכנית הסטודנטים של שגרירי רוטשילד.

ניצן הורוביץ: הינה, לא סתם בשנת 2018 מגזין פורבס ישראל בחר בך כאחת מ-50 הנשים המובילות במשק הישראלי.

ניצן הורוביץ: זאת אומרת, את כבר שנים רבות בעצם שליחת ציבור שפועלת למען הציבור, וכעת הציבור זכה שתפעלי למענו כאן, מבית הנבחרים של ישראל.

ניצן הורוביץ: כמו שציינת, ג'ידא, עברנו בחודשים האחרונים תקופה לא פשוטה בכלל, וזאת בלשון המעטה, בכל מה שקשור ליחסי ערבים ויהודים במדינה.

ניצן הורוביץ: אנחנו במרצ מאמינים בשותפות יהודית-ערבית; הבטחנו בקמפיין הבחירות רשימה ושותפות יהודית-ערבית וקיימנו, ומי שמסתכל על רשימת מרצ בכנסת הזאת רואה ששליש מהרשימה שלנו הם נציגי ציבור מעולים מהחברה הערבית.

ניצן הורוביץ: מעבר לזה, ג'ידא, את מצטרפת לרשימה ארוכה, מאוד מכובדת, של חברות כנסת שכיהנו מטעם מרצ במשכן הזה ועשו ועושות רבות למען קידום זכויות נשים וקידום זכויות אדם ואזרח בכלל בחברה הישראלית.

ניצן הורוביץ: ברור לי שכמי שעוסקת שנים רבות בקידום נשים וסיוע לנשים בחברה הערבית ובכלל, זה יהיה עבורך רק דבר טבעי להמשיך בפעילות הזאת גם כאן בכנסת.

ניצן הורוביץ: האתגרים שניצבים בפנינו בתקופה הקרובה גדולים.

ניצן הורוביץ: אתם יודעים שאנחנו בימים האלה בעיצומם של המגעים להקמת ממשלה חדשה – ואני מקווה שזה יקרה ממש ממש תכף – ובמסגרת הזאת יש לנו כל כך הרבה מה לעשות כדי לצמצם פערים ולהבטיח שוויון הזדמנויות וזכויות לכלל האזרחים, יהודים וערבים וחילונים ודתיים, נשים וגברים, כולם אזרחי המדינה וכולם שווים – שוויון זכויות, שוויון הזדמנויות לכל אזרחית ואזרח, כמו שראוי וצריך שיהיה במדינה דמוקרטית מתקדמת.

ניצן הורוביץ: אני יודע, ג'ידא, שאת תהיי שליחת ציבור נאמנה בבית הזה למען צמצום פערים ולהבטחת שוויון הזכויות לכולם.

ניצן הורוביץ: וצריך להבין – ואני אומר את זה גם על רקע מה שקרה: אין ולא יהיה עתיד לארץ הזאת ללא שותפות יהודית-ערבית.

ניצן הורוביץ: פשוט צריך להבין, החיים שלנו שלובים אלה באלה, ואני רואה בך, ג'ידא, במי שאת, בניסיון ובפעילות שלך, גשר כזה שמחבר בין יהודים וערבים, בין אזרחים לאזרחים.

ניצן הורוביץ: אני רוצה לאחל לך הצלחה רבה.

ניצן הורוביץ: יש לך עבודה קשה ומאומצת לפנייך.

ניצן הורוביץ: כמי שככה מכיר אותך – לא הרבה, אבל מכיר אותך כבר די מקרוב – אני יודע שאת רואה בזה רק תמריץ וזריקת מוטיבציה לעשייה הרבה שאת רוצה להביא לכאן לכנסת ולכל החברה הישראלית.

ניצן הורוביץ: שיהיה בהצלחה גדולה מאוד.

ניצן הורוביץ: תודה.

יריב לוין: תודה רבה לחבר הכנסת ניצן הורוביץ.

יריב לוין: ושוב, ברכות גדולות ואיחולי הצלחה לחברת הכנסת ג'ידא רינאוי זועבי.

יריב לוין: עד כאן, חברות וחברי הכנסת.

יריב לוין: תם סדר-היום.

יריב לוין: הישיבה הבאה תתקיים מחר, יום שלישי, כ"א בסיוון התשפ"א, 1 ביוני 2021, בשעה 16:00.

יריב לוין: ישיבה זו נעולה.